Etika 6.

FI-504030601

Tanmenetjavaslat

Készítette: Fenyődi Andrea



# Bevezetés

A tanmenet az OFI Etika 6. újgenerációs tankönyvéhez készült. Célja, hogy a tankönyvi tartalmat illessze a kerettanterv témaköreihez, valamint hogy a pedagógus éves tervezési munkáját segítse, mind az órakeret felhasználása, mind a tananyagtartalom elosztásának tekintetében.

Ez a tanmenet alapvetően a **tankönyv alkalmazását** segíti, így itt a tankönyvi tartalom jelenik meg. Ezek természetesen szabadon felcserélhetők bármilyen, a pedagógus által megfelelőbbnek ítélt anyagra.

A tanmenetek két változatban készülnek:

A *teljes változat* nagymértékben a tankönyvre és a kerettantervre épül. A *rugalmas változat* kevesebb tananyagot határoz meg, így nagyobb tanári szabadsággal tervezhető a tanév, több idő szánható a képességfejlesztésre. Ez a **teljes** („normál”) változat.

Tanmenetünket szerkeszthető dokumentumként tesszük közzé. Javasoljuk, hogy miután megismerkedett az újgenerációs tankönyvvel, értelmezte annak lehetőségeit, adaptálja saját csoportjaira, és készítsen belőle saját új dokumentumot. Tanmenetünk pedig továbbra is szolgálhat egy összegző, tájékoztató anyagként az esetleges módosításokhoz.

Kérjük, hogy alkalmazása során feltétlenül vegye figyelembe a következőket:

*Általános pedagógiai szempontok:*

A tanmenet csupán **ajánlás**, minta egy adott feldolgozási ívhez. A pedagógus értelemszerűen módosíthatja egyrészt saját szakmai meglátásai, másrészt a tanulócsoport igényei szerint. Erre a tankönyv tág keretet biztosít.

Az egyes órákra tervezett anyagok módosulhatnak annak alapján, milyen mélységig jutottak a korábbi anyag feldolgozásában a csoportok.

*Az etika tantárgy szempontjai:*

A tantárgy – a kerettantervi bevezetőben is felvázolt – sajátosságai miatt fokozottan érvényesülhet a **rugalmasság** elve, mivel a tananyagnak jelentős részét a **tanulók** tapasztalatai teszik ki, és az ő érdeklődésük határozza meg. Tehát egyrészt a témák sorrendje változtatható akár az igények, akár napi aktualitások, akár a felmerülő érdeklődés miatt.

A szabad beszélgetés mint módszer alkalmazása elvezethet más, előre nem tervezett – de az etikához kapcsolódó – területekre, altémákhoz is. Ilyenkor lehetséges, hogy ezt a témát vesszük előre, így módosul a tervezet.

A tantárgy **ismeretanyagát** kissé másképpen kell értelmezni. Az ismeretek, fogalmak nem egyszer megtanulandó tananyagtartalmak, hanem folyamatosan épülő-bővülő fogalomrendszer, amelyhez állandóan kapcsoljuk a személyes tapasztalatokat.

*A tankönyv sajátosságai:*

A tankönyv három nagy **fejezetből** áll, amelyek a kerettanterv 5-6. évfolyamos témakörei közül a második háromnak felelnek meg.

Összesen 26 **lecke** van, és 26 kapcsolódó **olvasmány**. Az olvasmányok fejezetenként a leckék után szerepelnek. Mindegyik önállóan is feldolgozható a kísérő feladatok segítségével.

A fejezeteket 3-3 összefoglaló-szintetizáló oldal zárja. Ezek kétoldalas képekből és egy "Visszanéző" feladatsorból állnak.

A tankönyv utolsó szakaszában található a **játékok**, a **kreatív** és a **dramatikus** feladatok leírása.

A könyvet – és a tanévet – átszövi egy **projektfeladat**, amelyen a tanulók csoportokban folyamatosan dolgozhatnak. Négy részből áll: az előkészítő rész a Bevezetőben van, a következő három mindig az összefoglaló blokk után következik.

A tartalom törzsanyagát a kétoldalas leckék adják, amelyekhez "elágazások": olvasmányok, kreatív feladatok kapcsolódnak. (Ezeket a leckékben piktogramok jelölik, mégpedig azon a helyen, amelyik részhez kapcsolódnak.) Emiatt a tankönyvi tartalom túltervezett: értelemszerűen **nem kell végigvenni minden feladatot**, hanem a rugalmasságot és a tanári választás szabadságát igyekszik biztosítani. Mind a különböző fókuszú altémák, mind a módszertani változatosság azt a célt szolgálják, hogy a pedagógus a tanulócsoporthoz választhasson feladatot. Ezen kívül nyilvánvalóan a környezeti feltételek is befolyásolják a feladatválasztást (csoportlétszám, IKT-lehetőségek, stb.)

Az órák olyan módon is tervezhetők, hogy például egyik anyagrész feldolgozása elsősorban beszélgetéssel, a következő az olvasmány alapján, azután pedig dramatikus vagy kreatív módon valósul meg. A cél az lehet, hogy mindegyik munkatípust kipróbálják a csoportok.

Az etika heti egy tanórában tanítandó tantárgy, de számíthatunk a tanulók otthoni munkájára, felkészülésére is. A kreatív, kutató és projektjellegű feladatok több szervezést, időt igényelnek, de a tanmenetben jeleztünk órakeretet ezek megvalósítására vagy bemutatására is.

Az 5. és 6. osztályos újgenerációs tankönyvhöz **tanári kézikönyv** is készült, melynek e tanmenet kiegészítője.

*A tanmenet értelmezése és használata a helyi tervezésben:*

A tanmenet a tanév teljes óraszámát (36) lefedi.

A 26 lecke egy-egy órát kapott, ezen túl 10 óra maradt. Ezek a következőképpen oszlanak el: a tanévet bevezető valamint záró órák (2 óra), fejezetzáró órák (3 óra) és a leckék közötti képességfejlesztő órák (5 óra), amelyeket többféleképpen használhat fel a pedagógus:

a) olyan leckék feldolgozására, amely meglátása szerint két órát igényel, b) a több időt igénylő kreatív vagy dramatikus feladatok kidolgozására, c) az otthoni feladatok bemutatására, értékelésére, d) évközbeni felmérésre, értékelésre, ha szükséges, e) a közösen végzett projektfeladat folytatására.

*A tanmenet tartalma:*

Az óra témája oszlopban szerepel az óra típusa, a tankönyvi lecke címe.

A célok, feladatok oszlopban a tanóra – lehetséges – fókuszpontjai, és a hozzátartozó feladatszám, olvasmány, kiegészítő feladat.

Rövidítések: JÁ – játék melléklet, Olv – olvasmány, DR – dramatikus feldolgozás melléklet, KR – kreatív feladatok melléklet.

Az ismeretek oszlopban szereplő fogalomcsoport itt nem számonkérendő anyagot jelöl, hanem a tantárgy fogalmi készletéből azt, amelynek építésével az adott óra vagy tankönyvi lecke foglalkozik. Itt is vannak különbségek, hiszen a kiegészítő anyagok más-más altémára fókuszálhatnak.

|  |  |  |  |  |
| --- | --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám**  **36 óra** | **Kerettantervi**  **órakeret**  **32 óra** |
| Bevezető |  | **1** | **1** |  |
| I. Társadalmi együttélés | **9** | **3** | **12** |  |
| II. A technikai fejlődés hatásai | **9** | **3** | **12** |  |
| III. A mindenséget kutató ember | **8** | **2** | **10** |  |
| Év végi összefoglalás |  | **1** | **1** |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETŐ | | | | | |
| **1.** | **Bevezető** | Ismerkedés a tantárggyal:  - a tantárgyi sajátosságok kiemelése / korábbi tapasztalatok felidézése  - éves munka szervezése  - ismerkedés a tankönyv szerkezetével, használatával (Bevezető) | Kommunikáció:  szabad beszélgetés a témáról  Önreflexió:  tantárgyhoz való viszony feltárása  Szövegértés, lényegkiemelés:  Tankönyvi Bevezető értelmezése |  |
| I. TÁRSADALMI EGYÜTTÉLÉS | | | | | |
| **2.** | **Fejezet eleji áttekintés:**  **\_\_\_\_\_\_\_\_\_\_\_\_\_\_\_\_\_**  **Tk. 1.**  Újra együtt vagyunk | Az első fejezet főbb témaköreinek áttekintése:  közösségeink, együttműködés, együttélés – érdekek, jogok – magyarországi nemzetiségek – anyagi helyzet, értékrend – hátrányos helyzet, önkéntesség (I. fejezet nyitó rajz)  \_\_\_\_\_\_\_\_\_\_\_\_\_\_\_\_\_\_\_\_\_\_\_  Önismeret, kapcsolatok (1., 2. feladat)  Társak ismerete, kapcsolatok (3., 4. feladat + JÁ1.)  A közösség működése (5., 6., 7., 8. feladat + JÁ2.) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Együttműködés, közösségi tudat:  csoportok működési feltételeinek elemzése, játékos feladatok  Önismeret, önreflexió:  közösségekhez kötődés, személyiség értékelése  Társak ismerete:  személyiségtulajdonságok értékelése  Állampolgári kompetenciák:  a csoporttagok és a vezető szerepének, tulajdonságainak és felelősségének megvitatása | \_\_\_\_\_\_\_\_\_\_\_\_\_\_\_\_\_\_\_\_\_  közösség, kapcsolat, együttműködés, bizalom, alkalmazkodás, vezetés, feladat, tulajdonság |
| **3.** | **Tk. 2.**  Egyéni érdek - közösségi érdek | Érdekellentétek, konfliktusok és kezelésük (1., 2. feladat + Olv)  Az érdek fogalma, egyéni és közösségi érdek (3., 4. feladat)  Érdekérvényesítés a kommunikációban (5. feladat + DR) | Önismeret, asszertivitás:  saját érdekek felismerése, felvállalása  Együttműködés, közösségi tudat:  mások érdekeinek felismerése, tiszteletben tartása; az érdekek hatása a közösség működésére  Állampolgári kompetenciák, kommunikáció, konfliktuskezelés:  az érdekérvényesítés módjai | egyéni és közösségi érdek, érdekkonfliktus, rövid és hosszú távú érdek, érdekegyeztetés |
| **4.** | **Tk. 3.**  A gyermekek jogai | Az egyének néhány alapvető joga és megsértésük, a jogok védelme (1., 2., 3. feladat + DR)  Az ENSZ gyermekjogi egyezmény pontjai és a magyar joghelyzet (4., 5. feladat + Olv) | Igazságosság érzete:  mese alapján esetelemzés  Empátia, nézőpontváltás, felelősségérzet:  a mások helyzetének megértése, szolidaritás  Önreflexió, önismeret:  saját élethelyzet végiggondolása  Állampolgári kompetenciák:  a jog és jogvédelem szerepe, a gyermekvédelem lehetőségei  Kutatás, digitális kompetencia:  információkeresés az interneten | gyermekjogok, joga van..., egyezmény, védelem, méltóság, igazság |
| **5.** | **Tk. 4.**  Az én utcám, az én otthonom | Lakóhelyem, változás, fejlődés (1., 2., 3., 7. feladat + KR)  Közérdek, felelősség (4., 5., 6. feladat + DR) | Önreflexió, önismeret:  lakóhelyhez kötődés feltárása, saját viselkedés végiggondolása  Saját környezet megismerése, kritikai gondolkodás, javító szándék:  saját lakóhely vizsgálata jó és rossz változások szempontjából  Állampolgári kompetenciák:  a közös tulajdonért érzett felelősség növelése, a tulajdonjog értelmezése  Kommunikáció, vitakultúra:  vélemény kifejezése, konfliktus felvállalása | otthon, település, fejlődés, változás, köz/tulajdon, közterület, károkozás, lopás |
| **6.** | **Kreatív / projektóra** | Az eddigi anyagrészek alkotó/dramatikus feladatainak feldolgozása  vagy  Otthoni feladatok, kutatómunka eredményeinek bemutatása, értékelése  vagy  Éves projekt elemeinek kidolgozása (Tk. Képesek vagyunk 1. – 7.old.)  vagy  "A termen túl": kirándulás a környéken (pl. lakóhely problémái), meghívott vendég (pl. gyermekvédelmi / településfejlesztési szakember,) előadása, beszélgetés  vagy  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Ismeretszerzés, kritikai gondolkodás | – |
| **7.** | **Tk. 5.**  Kettős kötésben | A magyar kultúrában és történelemben jelentős személyek sokféle származása (1., 2. feladat + DR)  A magyar nyelv gazdagodása más nyelvek révén (3. feladat)  Különböző kultúrák együttélése a történelemben (Olv)  Mai gyermekek többszörös kulturális kötődése, nemzetiségi iskola (4. feladat) | Önismeret, önazonosság:  saját kultúrkörrel azonosulás  Békére törekvés:  történelmi események felelevenítése, együttélés feltételei  Kutatás, digitális kompetencia:  információkeresés az interneten, előadás  Összehasonlítás, közös elemek kiemelése:  iskolák elemzése  Empátia, nézőpontváltás, tolerancia:  a mások helyzetébe lépés, a sokszínűség elfogadása  Ismeretszerzés:  a magyar kultúrkör jobb megismerése | származás, kultúra, hagyomány, nemzetiség, nemzetiségi oktatás |
| **8.** | **Tk. 6.**  Egy nemzet, sok nemzetiség | Magyarország nemzetiségei (1., 2.)  A cigányság (3., 4., 5., 6. feladat + KR + Olv)  Az identitás vállalása és a másság megélése (Olv) | Ismeretszerzés:  a magyar nemzetiségek jobb megismerése  Önismeret, tudatosítás:  saját kötődés felismerése, nézetek feltárása  Empátia, nézőpontváltás, tolerancia:  a mások helyzetébe lépés, motivációk megértése, esetek elemzése  Kitartás, céltudatosság, döntési képesség:  olvasmány alapján esetelemzés, döntések okainak feltárásával  Állampolgári kompetenciák:  a sokszínűség mint a nemzeti kultúrát gazdagító forrás felismerése, az oktatáshoz való egyenlő jogok tudatosítása | származás, kultúra, hagyomány, nemzetiség, identitás, változás, fejlődés, célok, akarat, kiemelkedés |
| **9.** | **Tk. 7.**  Értékeink és szükségleteink | Anyagi és szellemi értékek különbsége, kapcsolata (1., 2. feladat)  Anyagi jólét, gazdagság (3. feladat)  Szükségleteink (4. feladat) | Pozitív, nyitott szemlélet:  a nem anyagi értékek szerepének tudatosítása  Önreflexió, önismeret:  saját értékrend feltárása, szükségletek, szándékok megismerése  Fogalomépítés:  az érték/értékes fogalom gazdagítása  Gazdasági és pénzügyi nevelés:  gazdálkodás adott összeggel | érték, szükséglet, igény, beosztás, cél, terv |
| **10.** | **Tk. 8.**  Hátrányból indulva | Kitartás, célok megvalósítása (1., 5. feladat + Olv)  A hátrányos helyzet (2., 3., 4. feladat + JÁ)  Társadalmi szolidaritás, segítség (5., 6. feladat + KR) | Empátia, megértés, szolidaritás:  a hátrányos helyzet megismerése, a hátrányos helyzetűek segítésének lehetőségei  Felelősség- és igazságérzet:  a társadalmi/anyagi különbségekből következő eltérő lehetőségek vizsgálata  Önreflexió, önismeret:  saját attitűd, helyzet feltárása  Kutatás, digitális kompetencia:  információkeresés az interneten  Szociális és állampolgári kompetenciák:  a társadalmi és egyéni felelősség felismerése, felvállalása | hátrányos helyzet, életkörülmények, szegény, beteg, fogyatékos, előny, hátrány, befogadás, segítség, szolidaritás |
| **11.** | **Tk. 9.**  Adok és kapok | A segítség és önkéntes munka oka, célja, motivációja (1., 2., 3. feladat)  A segítségnyújtás haszna mindkét félre (4., 6. feladat)  Önkéntes tevékenység tervezése (5. feladat + KR) | Empátia, felelősségérzet, segítőkészség:  ismerkedés civil tevékenységgel, az önkéntes munka lehetőségeivel  Kreativitás, együttműködés, tervezés:  ötletek a hasznos segítési lehetőségekre  Pozitív, nyitott szemlélet:  a nem anyagi értékek tudatosítása  Szociális és állampolgári kompetenciák:  a társadalmi és egyéni felelősség felismerése, felvállalása | önkéntes, segítség, önzetlenség, szándék, viszonzás, közösség, kezdeményezés, tervezés |
| **12.** | **Kreatív / projektóra** | Az eddigi anyagrészek alkotó/dramatikus feladatainak feldolgozása  vagy  Otthoni feladatok, kutatómunka eredményeinek bemutatása, értékelése  vagy  Éves projekt elemeinek kidolgozása (Tk. Képesek vagyunk 2. 31.old.)  vagy  "A termen túl": kirándulás a környéken (pl. önkéntes munka lehetőségei), meghívott vendég (pl. fogyatékkal élő, civil szervezet képviselője, helyi/nemzetiségi kultúra szakértője, kettős identitású személy) előadása, beszélgetés  vagy  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Ismeretszerzés, kritikai gondolkodás | – |
| **13.** | **Visszanéző**  **Tk. I. fejezet** | A tankönyv 1-9. leckéinek összefoglalása a zárókép és a feladatok segítségével  vagy  Kutatómunkák, projektek bemutatása  vagy  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre, értékelés  Együttműködés, kommunikáció | – |
| II. A TECHNIKAI FEJLŐDÉS HATÁSAI | | | | | |
| **14.** | **Fejezet eleji áttekintés:**  **\_\_\_\_\_\_\_\_\_\_\_\_\_\_\_\_**  **Tk. 10.**  Használ vagy árt a technika? | A második fejezet főbb témaköreinek áttekintése: technikai fejlődés, életmód, egészség – fogyasztás és túlfogyasztás – a média hatása – virtuális közösségek – környezetvédelem, jövőkép (II. fejezet nyitó rajz)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Eszközök, találmányok funkciója (1., 2., 7. feladat)  A közlekedés fejlesztése, szempontok, kérdések (3., 4. feladat + Olv)  A technika a mindennapokban (5., 9. feladat + KR)  A technika előnyei, hátrányai (6., 8. feladat + DR) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Önismeret, tudatos életmód:  a technika hatása a saját életmódra  Felelősségtudat, környezettudatosság:  a technikai fejlődés következményeinek megfogalmazása  Kritikai gondolkodás:  a technikai eszközök szerepének, jelentőségének értékelése  Problémamegoldás:  rosszul működő rendszer (közlekedés) elemzése, megoldási elvek és lehetőségek megismerése  Állampolgári kompetenciák:  a demokrácia értelmezése | \_\_\_\_\_\_\_\_\_\_\_\_\_\_\_\_\_\_\_\_\_  technika, felfedezés, találmány, fejlődés, közlekedés, életmód |
| **15.** | **Tk. 11.**  „...ez az iciri-piciri mind megette!” | Egészséges táplálkozás, ellenőrzött termékek (1., 2., 4. feladat)  Bioélelmiszer (3. feladat + Olv)  Az élelmiszerek útja, tartalma (2., 5. feladat) | Ismeretszerzés, (környezet)tudatosság:  a tömegtermelés és az emberi életmód következményeinek megfogalmazása, a biotermelés megismerése  Önreflexió, tudatos életmód:  saját szokások felmérése, az egyén döntési lehetőségeinek megfogalmazása  Kutatás, digitális kompetencia:  információkeresés, előadás  Kritikai gondolkodás, tudatos vásárlás:  termékek vizsgálata, értékelése, döntés | táplálkozás, élelmiszer, termelés, fogyasztás, biotermék |
| **16.** | **Tk. 12.**  Túl nagy lábon élünk? | A túlfogyasztás jelentése, jellemzői (1., 2. feladat + JÁ)  Az emberi tevékenység negatív hatásai a környezetre (3., 4. feladat + Olv)  Mértékletesség, tudatosság (5., 6. feladat) | Összefüggések vizsgálata, környezettudatosság:  az emberi tevékenység hatásának, következményeinek megfogalmazása  Önreflexió, felelősségtudat, tudatos életmód:  az egyén lehetőségeinek megfogalmazása  Kutatás, digitális kompetencia:  adatok értelmezése, információkeresés az interneten, előadás  Céltudatosság, problémamegoldás, együttműködés:  ötletgyűjtés, tervek készítése az ökológiai lábnyom csökkentésére | fogyasztás, pazarlás, erőforrás, ökológiai lábnyom, környezetvédelem, mértékletesség, jövő, utódok, felelősség |
| **17.** | **Tk. 13.**  Tényleg szükség van rá? | A vásárlás menete, célja, hatások az üzletben (1., 2., 3. feladat)  Tudatos vásárlás (4., 5., 6., 7. feladat + KR)  Környezettudatos szemlélet – Olv) | Önreflexió, tudatos életmód:  saját vásárlási szokások és azok mögötti késztetések feltárása, a befolyásoló hatások felfedezése, az egyén lehetőségeinek megfogalmazása  Felelősségtudat, környezettudatosság:  a fogyasztói életmód következményeinek megfogalmazása  Kritikai gondolkodás, tudatos vásárlás:  a befolyásoló hatások tudatosítása, kivédése  Céltudatosság, problémamegoldás:  ötletgyűjtés, tervek készítése a felesleges vásárlás elkerülésére  Ismeretszerzés, (környezet)tudatosság, kutatás, digitális kompetencia:  biotermelés megismerése, tudatos fogyasztói tanácsok gyűjtése | reklám, hatás, igény, szükséglet, befolyásolás, döntés, tudatos vásárló |
| **18.** | **Tk. 14.**  Vegye, vigye! | A reklám információtartalma, célcsoportja, képi nyelve (1., 2., 3., 5. feladat + KR)  A reklámok közvetítette értékrend (4. feladat + Olv) | Önreflexió, tudatos életmód:  saját igények és azok mögötti késztetések feltárása, a befolyásoló hatások felfedezése, az egyén lehetőségeinek megfogalmazása  Ismeretszerzés, médiatudatosság:  a reklám képi nyelvének feltárása  Felelősségtudat, környezettudatosság:  a fogyasztói életmód jellegzetességeinek megfogalmazása  Szociális és állampolgári kompetenciák:  a társadalmi és egyéni felelősség felismerése  Kreativitás, együttműködés:  reklámok készítése | reklám, hatás, befolyásolás, igény, szükséglet, vásárlás, társadalmi cél |
| **19.** | **Kreatív / projektóra** | Az eddigi anyagrészek alkotó/dramatikus feladatainak feldolgozása  vagy  Otthoni feladatok, kutatómunka eredményeinek bemutatása, értékelése  vagy  "A termen túl": kirándulás biokertészetbe, meghívott vendég (pl. reklám- vagy egészségügyi szakember) előadása, beszélgetés  vagy  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Ismeretszerzés, kritikai gondolkodás |  |
| **20.** | **Tk. 15.**  Képernyőink hatalma | A televízió hatása (1. feladat + Olv)  A „képernyők” a mindennapi életben (2. feladat)  Az internetes információk hitelessége (3., 4. feladat + KR) | Önreflexió, tudatos életmód:  saját médiafogyasztási szokások és azok mögötti késztetések feltárása  Megfontoltság, tudatosság:  a média hasznosságának és veszélyeinek feltárása  Önismeret, fantázia:  kedvenc filmek leírása, bemutatása  Kutatás, digitális kompetencia:  információkeresés az interneten, hoax azonosítása, információ hitelességének vizsgálata | televízió, műsor, okostelefon, számítógép, álhír, manipulált kép, információforrás, Wikipédia |
| **21.** | **Tk. 16.**  Tükröm, tükröm | A szépség fogalma, jellemzői, jelentősége (1., 6. feladat)  A szépség képének manipulálása (1., 2., 4., 5. feladat + KR)  A közösség/közönség elvárásai (DR)  Önelfogadás (3. feladat + Olv) | Önismeret, önelfogadás:  saját külsővel elégedettség erősítése  Egészséges életmódra nevelés, a természetesség mint érték:  a természetes szerek, egészséges életmód szerepe a vonzóbb külső kialakulásában  Kritikai gondolkodás:  a megváltoztatott, módosított külsőről véleményalkotás, a valóságos és torzított képek összevetése | szépség, vonzó, külső, szépségideál, valóság, igazság, manipulált kép, önelfogadás, egészség,  természetesség |
| **22.** | **Tk. 17.**  "Mindenhová belépünk, mindent lájkolunk..." | Az internet jellemzői, haszna és veszélyei (1., 2., 3. feladat + KR)  A mobiltelefonos/internetes kapcsolattartás (5., 6. feladat + DR+JÁ)  A közösségi oldalak hatása (6. feladat + Olv)  A digitális lábnyom (7. feladat) | Felelősségérzet, empátia:  a virtuális térben való viselkedés következményeinek vizsgálata magunkra és másokra nézve  Megfontoltság, tudatosság:  a virtuális tér lehetőségeinek és veszélyeinek megismerése  Önreflexió, önismeret:  saját szokások, viselkedés vizsgálata  Kutatás, digitális kompetencia:  információkeresés az interneten, felelős és óvatos magatartás a virtuális térben | világháló, virtuális tér, virtuális közösség, közösségi oldal, közösségi média, digitális lábnyom, kommunikáció, adat, tisztelet, felelősség |
| **23.** | **Tk. 18.**  Rajtunk is múlik! | Elképzelt jövő olvasmány alapján (1., 2., 3. feladat + Olv)  A jelen környezetszennyezési problémái és megoldásaik (4. feladat) | Felelősségtudat, környezettudatosság, egészségtudat:  az emberi tevékenység hatásának, következményeinek megfogalmazása  Céltudatosság, okok és következmények feltárása, kreativitás:  tervek készítése a problémák megoldására  Önismeret, tudatos életmód:  az egyén lehetőségeinek megfogalmazása  Fantázia:  jövőbeli állapotok, társadalom elképzelése  Kutatás, digitális kompetencia:  információkeresés az interneten | fenntartható fejlődés, életmód, környezetkárosítás, talaj/levegő/vízszennyezés, felelősség |
| **24.** | **Kreatív / projektóra** | Az eddigi anyagrészek alkotó/dramatikus feldolgozása  vagy  Otthoni feladatok, kutatómunka eredményeinek bemutatása, értékelése  vagy  "A termen túl": meghívott vendég (pl. környezetvédelmi vagy médiaszakértő) előadása, beszélgetés, kirándulás (a környezet állapotának felmérése)  vagy  Éves projekt elemeinek kidolgozása (Tk. Képesek vagyunk 2. 69.old.)  vagy  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Ismeretszerzés, kritikai gondolkodás |  |
| **25.** | **Visszanéző**  **Tk. II. fejezet** | A tankönyv 10-18. leckéinek összefoglalása a zárókép és feladatok segítségével  vagy  Kutatómunkák, projektek bemutatása  vagy  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre  Együttműködés, kommunikáció |  |
| III. A MINDENSÉGET KUTATÓ EMBER | | | | | |
| **26.** | **Fejezet eleji áttekintés:**  **\_\_\_\_\_\_\_\_\_\_\_\_\_\_\_\_**  **Tk.** **19.**  Az ember kérdez | A harmadik fejezet témáinak rövid áttekintése: hit, világkép, vallás – ismeret, vélemény, tudomány – alkotás, fantázia, művészet – személyes igények, célok (III. fejezet nyitó rajz)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A világról feltett kérdések (1. feladat)  Vallásos és tudományos világnézet (2., 4. feladat)  A hit és fogalmai (3. feladat + JÁ)  Gyermeki vallásos gondolatok (Olv) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Önismeret,  saját érdeklődés, világnézet feltárása  Tudásvágy, kritikai gondolkodás, elméletalkotás:  kérdésfeltevés és válaszadás a világ jelenségeire  Tolerancia:  a másképpen gondolkodók, a sokszínűség elfogadása  Fogalomépítés:  *idő, keletkezés, hit, vallás, Isten* fogalmi kör bővítése | \_\_\_\_\_\_\_\_\_\_\_\_\_\_\_\_\_\_\_\_\_  világ, keletkezés, teremtés, halhatatlanság, hit, isten, meggyőződés, világkép, vallás |
| **27.** | **Tk. 20.**  Ahol ketten-hárman összegyűlnek | Vallási közösségek, vallások (1. feladat + Olv)  Vallási szertartások, rituálék (2., 3., 4. feladat) | Kulturális sokszínűség megismerése, közösségi tudat fejlesztése:  vallási kultúrák vizsgálata, közösségi szokások, hagyományok összehasonlítása  Tolerancia:  a másképpen gondolkodók, a sokszínűség elfogadása  Önismeret, identitás:  saját kulturális közösséghez tartozás erősítése  Tudásvágy, kritikai gondolkodás, elméletalkotás:  kérdésfeltevés és válaszadás a világ jelenségeire  Kutatás, digitális kompetencia:  információkeresés az interneten | (világ)vallás, szertartás, szokás, vallási közösség, ima |
| **28.** | **Tk. 21.**  Tények és vélekedések | A valóság észlelése (1., 7. feladat)  Az ismeretek megszerzése, igazságtartalom, vélemény (2., 3., 5. feladat + DR)  A valóság szubjektív megítélése, nézőpontok (4. feladat + Olv)  Az információ torzítása (6. feladat) | Kritikus és tudatos viszonyulás az információhoz  esetleírások, képi megjelenítés elemzése, állítások igazságtartalmának feltárása  Kutatás, digitális kompetencia:  információkeresés az interneten, felelős és óvatos magatartás a virtuális térben  Nézőpontváltás:  mások véleményének vizsgálata, megértése  Médiatudatosság:  híradás nyelvezetének, tartalmának vizsgálata | tény, vélekedés/vélemény, igazság, megismerés, újsághír |
| **29.** | **Tk. 22.**  Kíváncsiság és megismerés | Általános megismerési vágy az emberben, a tanulás (1., 2., 5. feladat + JÁ)  A tudományos kutatás (3. feladat + Olv)  Magyar találmányok (4. feladat) | Önismeret, érdeklődés, tudásvágy:  ismerkedés a világ jelenségeinek kutatásával, saját érdeklődés feltárása  Kritikai gondolkodás, közösségi tudat:  a felfedezések jelentőségének, találmányok hasznának értékelése az emberiség szempontjából  Pályaorientáció:  tudományos/műszaki terület megismerése, a magyar kutatók sikerei mintául szolgálhatnak  Kutatás, digitális kompetencia:  információkeresés az interneten, előadás | megismerés, tudás, tudomány, kutatás, találmány, elmélet |
| **30.** | **Tk. 23.**  A tudomány felelőssége | A fejlődés előnyei és árnyoldalai (1., 2., 3. feladat)  A technika alkalmazásának felelőssége (2., 3. feladat)  A jövő lehetőségei (4. feladat + KR + Olv) | Kritikai gondolkodás:  a tudományos eredmények jelentőségének értékelése  Felelősségtudat, környezettudatosság:  az emberi tevékenység hatásának, következményeinek megfogalmazása  Összefüggések meglátása, távlati gondolkodás:  az emberi tevékenység/technikai fejlődés pozitív és káros hatásainak végiggondolása, a tudomány lehetséges jövőbeni eredményeinek elképzelése  Felelősségérzet, etikus gondolkodás:  a tudományos kutatás erkölcsi kérdéseinek felvetése  Kommunikáció, vitakultúra, rendszerezés:  érvelés jelenségek mellett/ellen | tudomány, kutatás,  technika, találmány, szabályozás, felhasználás, fejlődés, felelősség, robot |
| **31.** | **Kreatív / projektóra** | Az eddigi anyagrészek alkotó/dramatikus feladatainak feldolgozása  vagy  Otthoni feladatok, kutatómunka eredményeinek bemutatása, értékelése  vagy  Éves projekt elemeinek kidolgozása (Tk. Képesek vagyunk 3. 119.old.)  vagy  "A termen túl": látogatás templomban, közös program hittanosokkal, meghívott vendég (pl. vallások képviselői, kutató) előadása, beszélgetés  vagy  Szabadon használható óra (beépíthető a leckék közé) | Kreativitás, problémamegoldás  Együttműködés, kommunikáció  Ismeretszerzés, kritikai gondolkodás |  |
| **32.** | **Tk. 24.**  Fantázia és alkotás | A képzelet működése, alkotásai (1., 2. feladat + Olv)  Az alkotókészség a mindennapokban (3., 4. feladat + KR)  Egyéni képességek, tehetség (5., 6. feladat + DR) | Önismeret, esztétikai nevelés:  saját érdeklődés, alkotóvágy, fantázia feltárása, a tehetség/alkotókészség felismerése  Kreatív gondolkodás:  egyszerű ötletek megismerése, kitalálása  Közösségi tudat, társak ismerete, együttműködés:  társak képességeinek ismerete, értékelés, feladatmegosztás a közösségben  Empátia, nézőpontváltás, felelősségérzet:  a mások helyzetének megértése, szolidaritás, segítés nehezebb helyzetűeknek | fantázia, alkotás, kreativitás, alkotókészség, ötlet, tehetség, önkifejezés |
| **33.** | **Tk. 25.**  A világ a művészetek tükrében | A művészet mint a világ befogadása és sajátos látásmód (1., 2., 4. feladat + JÁ)  A (művészi) alkotás folyamata – 3., 4. feladat + KR + Olv)  A művészetek, magyar műalkotások (4., 5., 6. feladat) | Önismeret, érdeklődés, alkotóvágy:  az élmények befogadása, önkifejezési módok, saját érdeklődés feltárása, a művészethez viszonyulás feltárása  Együttműködés, kreativitás:  közös alkotások létrehozása  Esztétikai nevelés, magyarságtudat:  a magyar kultúrkör jobb megismerése magyar műalkotásokkal, művészekkel  Kutatás, digitális kompetencia:  információkeresés az interneten, a környezetben | önkifejezés, alkotás, művész, művészet, műalkotás, befogadó (olvasó, közönség) |
| **34.** | **Tk. 26.**  Álmaink, vágyaink | Tulajdonságaink: erősségek, gyengeségek (1., 2. feladat)  Mire van/lenne szükségünk, mit kívánnánk magunknak és másoknak? (2., 3., 5. feladat + KR)  Ábrándozás, vágyakozás és ezek szerepe (4. feladat)  Célkitűzés, tervezés (6., 7. feladat + DR) | Önreflexió:  énkép, igények, vágyak, jövőkép feltárása  Tudatosság, kritikai gondolkodás, tervezés:  annak vizsgálata, vágyaink mennyire reálisak vagy túlzók, a megvalósítható vágyak meghatározása és célok kitűzése  Nézőpontváltás, empátia, segítőkészség:  mások helyzetébe helyezkedés, mások vágyainak az eredetének vizsgálata, nehezebb helyzetűek segítése | álom, ábrándozás, vágy, hiány, elképzelés, terv, cél, céltudatosság |
| **35.** | **Visszanéző**  **Tk. III. fejezet** | A tankönyv 19-26. leckéinek összefoglalása a zárókép és feladatok segítségével  vagy  Kutatómunkák, projektek bemutatása  vagy  Szabadon használható óra (beépíthető a leckék közé) | Fogalmak értelmezése  Reflektálás a tanulásra, fejlődésre  Együttműködés, kommunikáció |  |
| **36.** | **Év végi összefoglalás** | Egész évi összefoglalás  Projektek, csoportfeladatok zárása  Beszámolók  Értékelés  vagy  Meghívottak számára projektbemutatók: kiállítás, műsor, drámajátékok | Kritikai gondolkodás  Együttműködés, kommunikáció  Önismeret, önreflexió  Értékelés, önértékelés |  |